Държавен вестник, бр. 53, 2014 г., стр. 29

БРОЙ  53	
Д Ъ Р Ж А В Е Н  В Е С Т Н И К 	
СТР.  29  
Чл. 161. (1) Изпълнението на служебните 
задължения на държавните служители започва 
с встъпването им в длъжност, включително 
като стажант, което се удостоверява с акт за 
встъпване в длъжност. 
(2) Държавните служители встъпват в 
длъжност не по-късно от 30 дни от датата 
на издаване на заповедта им за назначаване, 
освен ако в нея е посочен друг срок. 
(3) Ако държавният служител не подпише 
акта за встъпване в длъжност в срока по ал. 2 
без уважителни причини, органът по чл. 158 
или чл. 159 отменя заповедта за назначаване.
(4) При първоначално назначаване на 
длъжност започва да тече едногодишен срок за 
изпитване за държавните служители считано 
от датата на встъпване в длъжност.
(5) Срокът за изпитване не тече през вре-
мето, през което държавният служител е бил 
в законоустановен отпуск.
(6) През периода на изпитване се извършва 
въвеждане в работата. Редът, срокът и усло-
вията за въвеждане се определят с правила, 
утвърдени от министъра на вътрешните работи.
Раздел ІV
Преминаване на държавната служба
Чл. 162. (1) На държавните служители се 
извършва оценка на професионалната дейност, 
която включва:
1. компетентност – квалификация (знания 
и умения) и опит;
2. принос за постигане на целите, включи-
телно получени отличия и награди и наложени 
наказания. 
(2) Оценката по ал. 1 се извършва при 
условия и по ред, определени с наредба на 
министъра на вътрешните работи.
Чл. 163. Развитието в професионалната 
кариера се осъществява чрез преминаване в 
по-висока длъжност въз основа на оценка на 
професионалната дейност.
Чл. 164. (1) Държавният служител може 
да бъде преназначен на друга длъжност с 
негово съгласие. 
(2) Държавният служител може да бъде пре-
назначен на друга длъжност по предложение 
на съответния ръководител в следните случаи: 
1. след оценка на професионалната дейност, 
когато получената оценка не е основание за 
прекратяване на служебното правоотношение 
по реда на чл. 226, ал. 1, т. 7, буква „б“; 
2. поради намалена работоспособност за 
изпълнение на служебните задължения по 
здравословни причини, установена въз осно-
ва на решение на ЦЕЛК при Медицинския 
институт на МВР, когато тя не е основание за 
прекратяване на служебното правоотношение 
по реда на чл. 226, ал. 1, т. 3. 
(3) В случаите по ал. 2 държавните служи-
тели, заемащи изпълнителска или по-висока 
длъжност, не могат да бъдат преназначавани 
на младши изпълнителски длъжности.
(4) Преназначаването по ал. 1 – 3 се из-
вършва, ако служителят отговаря на изисква-
нията за заемане на новата длъжност.
(5) Условията и редът за преназначаване 
се определят с наредба на министъра на въ-
трешните работи.
Чл. 165. (1) Държавният служител може 
да бъде временно преназначен на същата или 
по-висока вакантна длъжност до заемането 
є или при отсъствие на титуляря над 30 дни 
по ред, определен с наредба на министъра на 
вътрешните работи. 
(2) Временното преназначаване се извършва 
със съгласието на служителя, освен в случа-
ите на мотивирана служебна необходимост. 
(3) Временното преназначаване е за срок 
до една година с възможност за еднократно 
удължаване срока на временното преназна-
чаване с още една година.
(4) Временно преназначаване за по-дълъг 
срок може да се прилага по изключение, когато 
титулярят на длъжността е в законоустановен 
отпуск за срок над една година. В този случай 
ал. 3 не се прилага. 
(5) За срока на временното преназначаване 
държавният служител получава заплатата 
за длъжност и допълнителните възнаграж-
дения, произтичащи от временно заеманата 
длъжност. 
Чл. 166. Служителите в МВР са длъжни да 
представят на органа по назначаване препис от 
съдебния акт, с който са осъдени за извършено 
умишлено престъпление от общ характер, в 
7-дневен срок от влизането в сила на акта.
Чл. 167. (1) Държавните служители могат 
да кандидатстват за заемане на длъжности по 
срочен договор в институции или структури на 
Европейския съюз или в международни орга-
низации в областта на защита на националната 
сигурност, противодействие на престъпността 
и опазване на обществения ред въз основа 
на договори, по които Република България 
е страна, след разрешение на министъра на 
вътрешните работи. 
(2) Държавните служители могат да кан-
дидатстват отново за заемане на длъжности 
по ал. 1, ако са изминали не по-малко от 
три години от прекратяването на предходния 
договор и през този период са изпълнявали 
държавна служба на територията на страната.
Чл. 168. (1) Държавните служители могат 
да участват в мисии извън територията на 
страната.
(2) Участието по ал. 1 се извършва в съ-
ответствие с националното законодателство, 
международните договори, в сила за Република